Gedagte vir die dag: Jesus maak ons vryFoto: Gopixpic.com Jesus is die enigste Een wat ons kan verlos van sonde en waarlik vrymaak. Net deur Hom kan ons weer wees wat God oorspronklik bedoel het. As jy vrygemaak is van die las van sonde, moenie weer deur die son­de gebind word nie. Christus het ons vrygemaak om regtig vry te wees. Hou vas aan hierdie vryheid. Moet dit vir niks ter wêreld prysgee nie. Moenie toelaat dat ander mense julle weer slawe van hulle skewe sienings maak nie. (Gal 5:1, Die Boodskap) Aan Hom wat ons liefhet en ons deur sy bloed van ons sondes verlos het, en ons laat deel in sy koninklike regering, aan Hom wat ons priesters vir God, sy Vader gemaak het, aan Hom behoort die heerlikheid en die krag vir ewig en altyd. (Openb 1:5-6) Bron: ’n Anker vir die siel deur Riekert Botha Uitgewer: Christelike Uitgewersmaatskappy